Public procurement notice: Contract Award Notice
Published: 2025-08-14
Buyer: ΥΠΟΥΡΓΕΙΟ ΕΞΩΤΕΡΙΚΩΝ - ΕΠΙΤΕΛΙΚΗ ΔΟΜΗ ΕΣΠΑ
Country: GR
Region: EL303
Contract type: Services
CPV classification: 30237000 | 72240000 | 72267100: Maintenance of information technology software | 80533100
Estimated value: 2515126.72 EUR
EU fund: eu-funds

Technical requirements: Το αντικείμενο αφορά την ανάπτυξη ενός Εθνικού Συστήματος ETIAS το οποίο μέσω των NUI θα διασυνδέεται με το Κεντρικό Σύστημα ETIAS και μέσω του οποίου θα καλύπτονται οι λειτουργικές και τεχνικές ανάγκες της Εθνικής Μονάδας ETIAS. Πιο συγκεκριμένα περιλαμβάνονται η υλοποίηση αυτοματοποιημένων διαδικασιών που θα υποστηρίζουν όλες τις υπηρεσίες που παρέχονται μέσω των Εθνικών Ενιαίων Διεπαφών (NUI) για το ETIAS, όλες τις λειτουργίες της Εθνικής Μονάδας ETIAS, καθώς και αυτές που θα χρησιμοποιούνται από τις Συνοριακές Αρχές, τις Εντεταλμένες αρμόδιες Εθνικές Αρχές, Αρχές μετανάστευσης κλπ. Αναλυτικά: Υλοποίηση αυτοματοποιημένων διαδικασιών που θα υποστηρίζουν όλες τις υπηρεσίες που παρέχονται μέσω των Εθνικών Ενιαίων Διεπαφών (NUI) για το ETIAS, Προμήθεια εξοπλισμού πληροφορικής, Προμήθεια εξοπλισμού και λογισμικού συστήματος και εφαρμογών για τα οπτικο-ακουστικά μέσα, Εκπαίδευση και κατάρτιση εξουσιοδοτημένου προσωπικού ΥΠΕΞ, Κατάρτιση και εφαρμογή σχεδίου επιχειρησιακής συνέχειας
Η προθεσμία για την άσκηση προδικαστικής προσφυγής είναι:(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης. Η προδικαστική προσφυγή κατατίθεται ηλεκτρονικά μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου Portable Document Format (PDF), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7 της με αριθμ. 56902/215 (ΦΕΚ 1924/Β/2-6-2017) Υ.Α. Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΑΕΠΠ επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το άρθρο 368 του ν. 4412/2016. Κατ’ εξαίρεση, δεν κωλύεται η σύναψη της σύμβασης εάν υποβλήθηκε μόνο μία (1) προσφορά και δεν υπάρχουν ενδιαφερόμενοι υποψήφιοι. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016. Η ΑΕΠΠ αποφαίνεται αιτιολογημένα επί της βασιμότητας των προβαλλόμενων πραγματικών και νομικών ισχυρισμών της προσφυγής και των ισχυρισμών της αναθέτουσας αρχής και, σε περίπτωση παρέμβασης, των ισχυρισμών του παρεμβαίνοντος και δέχεται (εν όλω ή εν μέρει) ή απορρίπτει την προσφυγή με απόφασή της, η οποία εκδίδεται μέσα σε αποκλειστική προθεσμία είκοσι (20) ημερών από την ημέρα εξέτασης της προσφυγής. Η Αρχή επιλαμβάνεται αποκλειστικά επί θεμάτων που θίγονται με την προσφυγή και δεν μπορεί να ελέγξει παρεμπιπτόντως όρους της διακήρυξης ή ζητήματα που αφορούν τη διενέργεια της διαδικασίας. Σε περίπτωση συμπληρωματικής αιτιολογίας επί της προσβαλλόμενης πράξης, αυτή υποβάλλεται έως και δέκα (10) ημέρες πριν την συζήτηση της προσφυγής και κοινοποιείται αυθημερόν στον προσφεύγοντα μέσω της πλατφόρμας του ΕΣΗΔΗΣ ή αν αυτό δεν είναι εφικτό με οποιοδήποτε πρόσφορο μέσο. Υπομνήματα επί των απόψεων και της συμπληρωματικής αιτιολογίας της Αναθέτουσας Αρχής κατατίθενται μέσω της πλατφόρμας του ΕΣΗΔΗΣ έως πέντε (5) ημέρες πριν από τη συζήτηση της προσφυγής. Η αίτηση αναστολής κατατίθεται στο αρμόδιο δικαστήριο μέσα σε προθεσμία δέκα (10) ημερών από την κοινοποίηση ή την πλήρη γνώση της απόφασης επί της προδικαστικής προσφυγής. Όποιος έχει έννομο συμφέρον μπορεί να ζητήσει την αναστολή της εκτέλεσης της απόφασης της ΑΕΠΠ και την ακύρωσή της ενώπιον του αρμοδίου δικαστηρίου. Δικαίωμα άσκησης των ίδιων ενδίκων βοηθημάτων έχει και η αναθέτουσα αρχή, αν η ΑΕΠΠ κάνει δεκτή την προδικαστική προσφυγή. Για την άσκηση της αιτήσεως αναστολής κατατίθεται παράβολο, κατά τα ειδικότερα οριζόμενα στο άρθρο 372 παρ. 4 του ν. 4412/2016.
Αντικείμενο της παρούσας διακήρυξης αφορά την ανάπτυξη ενός Εθνικού Συστήματος ETIAS το οποίο μέσω των NUI θα διασυνδέεται με το Κεντρικό Σύστημα ETIAS και μέσω του οποίου θα καλύπτονται οι λειτουργικές και τεχνικές ανάγκες της Εθνικής Μονάδας ETIAS. Πιο συγκεκριμένα περιλαμβάνονται η υλοποίηση αυτοματοποιημένων διαδικασιών που θα υποστηρίζουν όλες τις υπηρεσίες που παρέχονται μέσω των Εθνικών Ενιαίων Διεπαφών (NUI) για το ETIAS, όλες τις λειτουργίες της Εθνικής Μονάδας ETIAS, καθώς και αυτές που θα χρησιμοποιούνται από τις Συνοριακές Αρχές, τις Εντεταλμένες αρμόδιες Εθνικές Αρχές, Αρχές μετανάστευσης κλπ. Αναλυτικά, το φυσικό αντικείμενο της σύμβασης εντάσσεται στο παρακάτω πλαίσιο:Υλοποίηση αυτοματοποιημένων διαδικασιών που θα υποστηρίζουν όλες τις υπηρεσίες που παρέχονται μέσω των Εθνικών Ενιαίων Διεπαφών (NUI) για το ETIAS, όλες τις λειτουργίες της Εθνικής Μονάδας ETIAS, καθώς και αυτές που θα χρησιμοποιούνται από τις Συνοριακές Αρχές, τις Εντεταλμένες αρμόδιες Εθνικές Αρχές, Αρχές μετανάστευσης κλπ. Ανάπτυξη και προμήθεια λογισμικού εφαρμογών και συστήματος για την υποστήριξη λήψης απόφασης και εκτίμησης κινδύνων (risk assessment tool, εργαλεία Τεχνητής Νοημοσύνης (ΑΙ) κ.α) για την Εθνική Μονάδα ETIAS, καθώς και για την υλοποίηση αυτοματοποιημένων διαδικασιών που αφορούν στην δημιουργία, διαχείριση, αξιολόγηση και ενημέρωση της Λίστας Επιτήρησης (Watching list). Επίσης περιλαμβάνεται η υλοποίηση όλων των αυτοματοποιημένων διαδικασιών για τη διαλειτουργικότητα με άλλα συστήματα (Interoperability), καθώς και όλων των στοιχείων διαλειτουργικότητας που σχετίζονται με το σύστημα ETIAS. Εργαλεία για την παρακολούθηση της απόδοσης των υπηρεσιών, την καταγραφή ενεργειών των χρηστών, ασφαλή ανταλλαγή πληροφοριών με άλλες Εθνικές Αρχές και Εθνικές Μονάδες ETIAS που θα διευκολύνουν το έργο της Εθνικής Μονάδας ETIAS. Προμήθεια απαιτούμενου εξοπλισμού πληροφορικής στον οποίο θα εγκατασταθεί το προς προμήθεια και ανάπτυξη λογισμικό καθώς και για την διασύνδεση της Εθνικής Μονάδας ETIAS με τα NUI. Επιπλέον όλος ο εξοπλισμός ΤΠΕ που θα είναι απαραίτητος για την ομαλή και απρόσκοπτη λειτουργία της Εθνικής Μονάδας ETIAS. Ο εξοπλισμός ΤΠΕ μπορεί να περιλαμβάνει Η/Υ, εξυπηρετητές, δρομολογητές, διακομιστές, συστήματα αποθήκευσης δεδομένων, εκτυπωτές, αναγνώστες εγγράφων, συσκευές ελέγχου πλαστότητας εγγράφων, συσκευές ανάγνωσης και ελέγχου πλαστότητας ταξιδιωτικών εγγράφων, τηλεφωνικό κέντρο, τηλεφωνικές συσκευές κλπ. Προμήθεια εξοπλισμού και λογισμικού συστήματος και εφαρμογών για τα οπτικο-ακουστικά μέσα (συστήματα τηλεδιάσκεψης, λογισμικό τηλεδιάσκεψης, άδειες χρήσης κλπ) για την Εθνική Μονάδα ETIAS και τις Προξενικές Αρχές που κρίνονται απαραίτητα για την διενέργεια συνεντεύξεων προκειμένου διευκολυνθεί η διαδικασία λήψης απόφασης για έκδοση ή όχι άδειας ταξιδιού από την Εθνική Μονάδα ETIAS. Εκπαίδευση και κατάρτιση εξουσιοδοτημένου προσωπικού ΥΠΕΞ το οποίο θα στελεχώσει την Εθνική Μονάδα ETIAS σε τεχνικά θέματα αλλά και σε θέματα ασφάλειας, προστασίας προσωπικών δεδομένων, θεμελιώδη δικαιώματα κλπ προκειμένου είναι σε θέση να ανταποκριθεί στις αυξημένες απαιτήσεις του νέου συστήματος ETIAS. Κατάρτιση και εφαρμογή σχεδίου επιχειρησιακής συνέχειας, σχεδίου ανάκτησης από καταστροφή, σχεδίου ασφαλείας καθώς και μέτρα για την ασφάλεια και προστασία των δεδομένων που θα ανταλλάσσονται σύμφωνα με τις συστάσεις ασφαλείας του ευρωπαϊκού οργανισμού eu-LISA. Επίσης μέτρα ελέγχου και καταγραφής πρόσβασης του εξουσιοδοτημένου προσωπικού στα δεδομένα του ETIAS.


Winner: SPACE HELLAS ΑΝΩΝΥΜΗ ΕΤΑΙΡΕΙΑ ΣΥΣΤΗΜΑΤΑ ΚΑΙ ΥΠΗΡΕΣΙΕΣ ΤΗΛΕΠΙΚΟΙΝΩΝΙΩΝ ΠΛΗΡΟΦΟΡΙΚΗΣ ΚΑΙ ΑΣΦΑΛΕΙΑΣ ΙΔΙΩΤΙΚΗ ΕΠΙΧΕΙΡΗΣΗ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ
Award value: 2515126.72